# Mike Brown (motociclista)

Mike Brown (Bluff City, 1 de maig de 1972) és un antic pilot professional de motocròs i enduro nord-americà. Pel que fa al motocròs, en va guanyar un Campionat AMA, tres Grans Premis del campionat del món i un Campionat britànic. Competint en endurocross (també anomenat enduro indoor), va guanyar diverses medalles als X Games. A banda, va guanyar una edició del WORCS, un campionat semblant al Grand National Cross Country que consta de curses a mig camí del motocròs i l'enduro de dues hores de durada.

## Biografia

Brown va guanyar la seva primera cursa professional de motocròs el 1994. Els anys 1999 i 2000 va quedar tercer al Campionat del Món de motocròs de 125cc. El 2001, tornat als Estats Units, va guanyar el campionat AMA de 125cc amb Kawasaki. El 2006, competint amb Suzuki, va acabar vint-i-novè a la classe MX Lites i quinzè a la classe MX. El 2007 va tornar a Europa per a competir al mundial de MX1, on acabà el setè amb Honda.
Un cop retirat del motocròs, Brown es va dedicar a competir en endurocross. El 2009 va guanyar la primera edició que disputava de les World Off Road Championship Series (WORCS), esdevenint el primer després de Mike Kiedrowski a guanyar un Campionat AMA de motocròs i un títol internacional de motociclisme fora d'asfalt. El 2011 va competir a la prova de motocròs dels X Games i hi va guanyar la medalla d'argent. L'any següent, va guanyar la medalla d'or d'EnduroX (endurocross) als X Games. Brown va guanyar una altra medalla d'argent d'EnduroX als X Games de Los Angeles del 2013 i una d'or als X Games d'Austin del 2015.
Mike Brown és un dels personatges disponibles al videojoc de motocròs del 2004 MTX: Mototrax, així com al videojoc del 2001 Mx Rider.

## Palmarès

* 1 Campionat AMA de motocròs 125cc (2001)
* 1 Campionat britànic de motocròs MX2 (2007)
* 1 World Off Road Championship (2009)
* 2 Medalles d'or en EX als X Games (2012, 2015)
* 4 Campionats del món de motocròs per a veterans (3 x Over 40, 1 x Over 50)

## Referències

* ↑ «Mike Brown profile» (en anglès). bestsports.com. [Consulta: 1r març 2016].
* 1 2 «Mike Brown profile» (en anglès). husqvarna-motorcycles.com. Arxivat de l'original el 2020-05-26. [Consulta: 1r març 2016].
* 1 2 «2001 125cc AMA motocross national championship final standings» (en anglès). racerxonline.com. [Consulta: 1r març 2016].
* ↑ «Mike Brown AMA motocross statistics» (en anglès). racerxonline.com. [Consulta: 4 gener 2019].
* ↑ «Championnat du Monde 1999 - 125cc» (en francès). memotocross.fr. [Consulta: 1r març 2016].
* ↑ «Championnat du Monde 2000 - 125cc» (en francès). memotocross.fr. [Consulta: 1r març 2016].
* ↑ «2006 AMA motocross national championship final standings» (en anglès). racerxonline.com. [Consulta: 1r març 2016].
* ↑ «Championnat du Monde 2007 - MX1» (en francès). memotocross.fr. [Consulta: 1r març 2016].
* ↑ «Motocross Veteran Mike Brown Becomes Off-Road Star With Inaugural WORCS» (en anglès). dirtrider.com. [Consulta: 1r març 2016].
* ↑ «X Games 17: Moto X Enduro X Men's Final Results» (en anglès). vitalmx.com. [Consulta: 1r març 2016].
* ↑ «X Games Los Angeles 2012: Men's Moto X Enduro X Final Results» (en anglès). espnmediazone.com, 01-07-2012. [Consulta: 1r març 2016].
* ↑ «Blazusiak Takes Enduro X Gold at Los Angeles X Games» (en anglès). motocross.transworld.net. [Consulta: 1r març 2016].
* ↑ «X Games Austin 2015 - Men's Enduro X» (en anglès). xgames.espn.go.com. Arxivat de l'original el 2015-09-06. [Consulta: 1r març 2016].
Campions AMA de motocròs 250$^1$ :
1974 - Smith
1975 - Smith
1976 - Hannah
1977 - Glover
1978 - Glover
1979 - Glover
1980 - Barnett
1981 - Barnett
1982 - Barnett
1983 - O'Mara
1984 - Ward
1985 - Lechien
1986 - Dymond
1987 - Dymond
1988 - Holland
1989 - Kiedrowski
1990 - Cooper
1991 - Kiedrowski
1992 - Emig
1993 - Henry
1994 - Henry
1995 - Lamson
1996 - Lamson
1997 - Carmichael
1998 - Carmichael
1999 - Carmichael
2000 - Pastrana
2001 - Brown
2002 - Stewart
2003 - Langston
2004 - Stewart
2005 - Tedesco
2006 - Villopoto
2007 - Villopoto
2008 - Villopoto
2009 - Dungey
2010 - Canard
2011 - Wilson
2012 - Baggett
2013 - Tomac
2014 - Martin
2015 - Martin
2016 - Webb
2017 - Osborne
2018 - Plessinger
2019 - Cianciarulo
2020 - Ferrandis
2021 - J. Lawrence
2022 - J. Lawrence
2023 - H. Lawrence :
$^1$Del 1974 al 2005 era el Campionat AMA de motocròs 125cc, MX Lites del 2006 al 2008. :